CELEX: 32004D0426
Language: da
Date: 2004-04-29 00:00:00
Title: Kommissionens beslutning 2004/426/EF af 29. april 2004 om ændring af beslutning 2002/757/EF om midlertidige hasteforanstaltninger mod indslæbning i og spredning inden for EF af (Phytophthora ramorum Werres, De Cock & Man in ‘t Veld sp. nov.

30.4.2004             DA                   Den Europæiske Unions Tidende                      L 154/1
                              KOMMISSIONENS BESLUTNING
                                          af 29. april 2004
    om ændring af beslutning 2002/757/EF om midlertidige hasteforanstaltninger mod
  indslæbning i og spredning inden for EF af Phytophthora ramorum Werres, De Cock &
                                       Man in 't Veld sp. nov.
                              (meddelt under nummer K(2004) 1585)
                                       (EØS-relevant tekst)
                                           (2004/ 426/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 2000/29/EF af 8. maj 2000 om foranstaltninger mod
indslæbning i Fællesskabet af skadegørere på planter eller planteprodukter og mod deres
spredning inden for Fællesskabet1, særlig artikel 16, stk. 3, fjerde punktum, og
ud fra følgende betragtninger:
(1)     I 2002 underrettede Det Forenede Kongerige de øvrige medlemsstater og
        Kommissionen om angreb af Phytophthora ramorum Werres, De Cock & Man in 't
        Veld sp. nov. (i det følgende benævnt "skadegøreren") på sit område og om de
        foranstaltninger, der var truffet for at bekæmpe den.
(2)     Ved Kommissionens beslutning 2002/757/EF2 blev medlemsstaterne pålagt at træffe
        midlertidige hasteforanstaltninger mod indslæbning i og spredning inden for EF af
        skadegøreren.
1
        EFT L 169 af 10.7.2000, s. 1. Senest ændret ved Kommissionens direktiv 2004/31/EF (EUT L 85 af
        23.3.2004, s. 18).
2
        EFT L 252 af 20.9.2002, s. 37.
 ---pagebreak--- (3)     På baggrund af de officielle undersøgelser, der er foretaget i henhold til
        beslutning 2002/757/EF, samt nye oplysninger om den skade, skadegøreren forvolder,
        bør listen over skadegørerens værtsplanter, som i beslutning 2002/757/EF er benævnt
        "modtagelige planter", udvides.
(4)     De i beslutning 2002/757/EF omhandlede foranstaltninger bør ikke omfatte løv og
        afskårne grene, men være begrænset til planter til udplantning, der flyttes fra
        produktionsstedet i EF; foranstaltningerne bør desuden udvides til også at omfatte
        planter til udplantning af Camellia spp., dog ikke frø.
(5)     Det bør sikres, at de registrerede producenter indberetter enhver formodet eller
        bekræftet forekomst af skadegøreren til deres officielle ansvarlige organer.
(6)     Derudover bør medlemsstaternes undersøgelser for tegn på angreb af skadegøreren
        udvides, så de omfatter både dyrkede og ikke dyrkede/ikke regulerede planter.
(7)     Resultaterne af foranstaltningerne bør løbende vurderes, og der bør overvejes
        eventuelle efterfølgende foranstaltninger på baggrund af resultaterne af denne
        vurdering. Eventuelle efterfølgende foranstaltninger bør også baseres på oplysningerne
        og de videnskabelige udtalelser fra medlemsstaterne.
(8)     Beslutning 2002/757/EF bør derfor ændres i overensstemmelse hermed.
(9)     De i denne beslutning fastsatte foranstaltninger er i overensstemmelse med udtalelse
        fra Den Stående Komité for Plantesundhed -
VEDTAGET FØLGENDE BESLUTNING:
                                               Artikel 1
I beslutning 2002/757/EF foretages følgende ændringer:
1.        Artikel 1, stk. 2, affattes således:
          "2.    "modtagelige planter": planter, dog ikke frugter og frø, af Acer macrophyllum
                 Pursh, Aesculus californica Nutt., Aesculus hippocastanum L., Arbutus
                 menziesii Pursch., Arbutus unedo L., Arctostaphylos spp. Adans, Camellia
                 spp., Castanea sativa Mill., Fagus sylvatica L., Hamamelis virginiana L.,
                 Heteromeles arbutifolia (Lindley) M. Roemer, Kalmia latifolia L., Leucothoe
                 fontanesiana (Steudel) Sleumer, Lithocarpus densiflorus (H & A), Lonicera
                 hispidula (Dougl.), Pieris spp., Pseudotsuga menziesii (Mirbel) Franco,
                 Quercus spp. L., Rhamnus californica (Esch), Rhododendron spp. L., bortset
                 fra Rhododendron simsii Planch., Sequoia sempervirens (D. Don) Endl.,
                 Syringa vulgaris L., Taxus spp., Trientalis latifolia (Hook), Umbellularia
                 californica (Pursch.), Vaccinium vitis-idaea Britt., Vaccinium ovatum (Hook &
                 Arn) Nutt. og Viburnum spp. L."
2.        I artikel 3, stk. 4, ændres "planter af Rhododendron spp., bortset fra Rhododendron
          simsii Planch., og Viburnum spp., dog ikke frugter og frø" til "planter til udplantning
          af Viburnum spp., Camellia spp. og Rhododendron spp., bortset fra Rhododendron
          simsii Planch, dog ikke frø".
 ---pagebreak--- 3.  Artikel 5 affattes således:
                                             "Artikel 5
    1.     Planter til udplantning af Viburnum spp., Camellia spp. og Rhododendron spp.,
           bortset fra Rhododendron simsii Planch., dog ikke frø, med oprindelse i EF må
           ikke flyttes fra produktionsstedet, medmindre de opfylder betingelserne i
           punkt 3 i bilaget til denne beslutning. Producenterne af disse planter skal være
           registreret i henhold til Kommissionens direktiv 92/90/EØF3.
    2.     Medlemsstaterne sikrer, at de registrerede producenter indberetter enhver
           formodet eller bekræftet forekomst af skadegøreren på produktionsstedet til
           deres respektive officielle ansvarlige organer."
4.  I artikel 6 foretages følgende ændringer:
    a)     Stk. 1 affattes således:
           "1.    Medlemsstaterne gennemfører officielle undersøgelser, som omfatter
                  både dyrkede og ikke dyrkede/ikke regulerede planter, for skadegøreren
                  på deres område for at fastslå, om der er tegn på angreb af skadegøreren."
    b)     I stk. 2 ændres "1. november 2003" til "1. november 2004".
    c)     Følgende indsættes som stk. 3:
           "3.    Medlemsstaterne kan træffe passende foranstaltninger på deres område til
                  officiel overvågning af flytninger af modtagelige planter for at
                  kontrollere, at de opfylder betingelserne i denne beslutning."
5.  I artikel 8 ændres "31. december 2003" til "31. december 2004".
6.  Bilaget ændres som anført i bilaget til denne beslutning.
3
   EFT L 344 af 26.11.1992, s. 38.
 ---pagebreak---                                            Artikel 2
Denne beslutning er rettet til medlemsstaterne.
Udfærdiget i Bruxelles, den 29. april 2004.
                                            På Kommissionens vegne
                                            David BYRNE
                                            Medlem af Kommissionen
 ---pagebreak---                                                  BILAG
I bilaget til beslutning 2002/757/EF foretages følgende ændringer:
1.        I første afsnit af punkt 1a og punkt 2 ændres "artikel 7 eller 8 i direktiv 2000/29/EF"
          til "artikel 13, stk. 1, i direktiv 2000/29/EF".
2.        Punkt 3 affattes således:
          "3.    Planter til udplantning af Viburnum spp., Camellia spp. og Rhododendron spp.,
                 bortset fra Rhododendron simsii Planch., dog ikke frø, med oprindelse i EF må
                 kun flyttes fra produktionsstedet, hvis de er ledsaget af et plantepas, og:
                 a)     de har oprindelse i områder, hvor skadegøreren vides ikke at forekomme,
                        eller
                 b)     der ikke er observeret tegn på skadegøreren på planterne på
                        produktionsstedet siden begyndelsen af den sidste afsluttede
                        vækstperiode          ved        officielle    undersøgelser,       herunder
                        laboratorieundersøgelser af eventuelle mistænkelige symptomer, som er
                        foretaget mindst én gang på hensigtsmæssige tidspunkter, når planterne
                        er i aktiv vækst, eller
                 c)     der, hvis der er konstateret tegn på skadegøreren på planterne på
                        produktionsstedet, er taget passende skridt til at udrydde skadegøreren, i
                        det mindste ved destruktion af de inficerede planter og alle modtagelige
                        planter inden for en afstand af 2 m fra de inficerede planter, og
                        i)     for alle modtagelige planter inden for en radius af 10 m fra de
                               inficerede planter og alle resterende planter fra det angrebne parti:
                               –      planterne er blevet beholdt på produktionsstedet, og
                               –      der er foretaget yderligere officielle undersøgelser mindst to
                                      gange i løbet af en periode på tre måneder efter
                                      gennemførelsen af udryddelsesforanstaltningerne, når
                                      planterne er i aktiv vækst, og
                               –      der er i denne tremåneders periode ikke foretaget nogen
                                      behandlinger, der kan undertrykke symptomerne på
                                      skadegøreren, og
                               –      planterne er fundet fri for skadegøreren ved disse officielle
                                      undersøgelser
                        ii)    for alle andre modtagelige planter på produktionsstedet: planterne
                               har undergået nye, intensive officielle undersøgelser efter
                               konstateringen og er fundet fri for skadegøreren ved disse
                               undersøgelser."
 ---pagebreak--- 3. Følgende indsættes som punkt 4:
   "4.  I de tilfælde, hvor der er fundet tegn på skadegøreren på en eller flere planter
        andre steder i EF end på produktionsstedet, træffer medlemsstaterne de
        nødvendige foranstaltninger for i det mindste at holde skadegøreren under
        kontrol. Dette kan omfatte fastlæggelse af det område, hvori foranstaltningerne
        skal gennemføres."